גבי גפן

קריירת אימון

גבי גפן החל לאמן בשנת 1998 כאשר אימן במחלקות הנוער של בית"ר רמת גן.
בשנים 1999–2001 אימן במחלקת הנוער של הפועל גבעתיים.
בשנת 2001 עבר לאמן במחלקת הנוער של הפועל תל אביב, ובשנת 2002 אימן את קבוצת הבת של הפועל תל אביב ששיחקה אז בליגה הארצית, שהייתה באותה תקופה אז הליגה השנייה. הקבוצה הייתה מבוססת על יוצאי שחקני הנוער של הפועל תל אביב וסיימה בחלק העליון של הטבלה.
בשנים 2003–2005, ניהל והקים מחדש את מחלקת הכדורסל של מכבי יפו. באותן שנים אימן את קבוצת הנוער של המועדון, ובמקביל אימן גם במכבי גני תקווה.
בשנת 2005 עבר לנהל את מחלקת הכדורסל של בית"ר תל אביב שבקושי הייתה קיימת. גפן הקים בתי ספר לכדורסל וקבוצות תחרותיות חדשות, ובמקביל אימן את קבוצות הנערים והנוער.
בשנת 2008 חזר לאמן בהפועל תל אביב קבוצות קט סל, ילדים, נערים ונוער. באותה שנה אימן 4 קבוצות תחרותיות.
בשנים 2009–2010 אימן במחלקת הנוער של אליצור רמלה והפועל לוד.
בשנת 2011 אימן את קבוצת הנשים של אליצור ראשון לציון ששיחקה בליגה הלאומית (הליגה השנייה) גבי קיבל לידיו את הקבוצה במחזור השלישי כשהקבוצה נמצאת במקום האחרון בליגה, והצעיד אותה למקום הראשון בבית השני והשאיר את הקבוצה בליגה לאחר סדרת ניצחונות מרשימים. במקביל אימן גם במחלקת הבנות של אליצור חולון. באותה שנה אימן גפן את קבוצת הבוגרים של אליצור ירושלים בליגה א', ואת קבוצת הנוער של אליצור בית שמש.
בשנת 2012 אימן גפן את קבוצת הבוגרים של אליצור בית שמש בליגה ב'. במהלך אותה עונה הקים את קבוצת בית"ר ירושלים.
בשנת 2013 שימש גפן כמאמן קבוצת הבוגרים של בית"ר ירושלים, אותה הקים לאחר 40 שנים בה הקבוצה לא הייתה קיימת ובמקביל שימש כיו"ר הקבוצה. הקבוצה בראשותו של גפן, זכתה באליפות ליגה ב' מחוז ירושלים במאזן מושלם של 0–22, ועלה עם הקבוצה לליגה א'. ואף זכתה בגביע האיגוד לאחר ניצחון כפול בגמר על מכבי טבריה.
באותה עונה אימן גפן גם את קבוצת הנשים של אס"א ירושלים בליגה ארצית, ואף איתה זכה באליפות הליגה במאזן מושלם של 0–22 והעלה את הקבוצה לליגה הלאומית.
בשנת 2014 המשיך גפן לאמן את קבוצת הבוגרים של בית"ר ירושלים בליגה א'. הקבוצה סיימה את העונה במקום השני, ועלתה לטורניר המבחנים לעלייה לליגה ארצית. ובסופו של דבר הקבוצה תשחק בעונת 2014–2015 בליגה ארצית.
בשנת 2016 חזר גפן לאמן את אליצור ראשון לציון בליגה ארצית נשים, וסיים את העונה במקום השני.
בעונת 2017–2018 חזר גפן לאמן את בית"ר ירושלים בליגה ב', הקבוצה הקבוצה סיימה במקום הראשון ועלתה לליגה א'
בנובמבר 2018 נבחר למאמן מצטיין על ידי מרכז הספורט "עצמה" בשל תרומתו הענפה לכדורסל הישראלי.

בית"ר ירושלים בכדורסל

בשנת 2012 הקים גבי גפן ביחד עם צור לביא, ואיש העסקים יעקב כהן את בית"ר ירושלים בכדורסל. ביחד עם משה דדש, ששימש כיו"ר הקבוצה בשנות ה-70, וכיו"ר המיתולגי של קבוצת הכדורגל בשנות ה-90.
גפן משמש כיו"ר הקבוצה מיום הקמתה. ושימש כמאמן הראשי של קבוצת הבוגרים בשנתיים הראשונות בהן בליגה ב ובליגה א'.
עם הקמת הקבוצה הצהיר גפן כי המטרה הראשית היא להצעיד את הקבוצה לצמרת הכדורסל הישראלי.
בשנת 2014 נבחר גבי גפן על ידי מנהל קהילתי יובלים, להדליק משואה ביום העצמאות, על פעילותו למען הקהילה.
בעונת 18–2017 חזר לאמן את קבוצת הבוגרים של המועדון בליגה ב', והעלה את הקבוצה חזרה לליגה א'. בשנה זו זכה המועדון בפרס "תרומה לקהילה" של איגוד הספורט "עצמה".

עצמה תל אביב

בשנת 2015 הקים גבי גפן, יחד עם אייל ממן יו"ר בית"ר אשדוד את מועדון עצמה תל אביב.

ארגון המאמנים

בשנת 2011 נבחר גבי גפן כחבר הנהלת ארגון מאמני הכדורסל בישראל. 
בשנת 2014 נבחר גבי גפן שוב כחבר הנהלת  ארגון מאמני הכדורסל בישראל.

איגוד הכדורסל

במרץ 2016 החל לכהן כחבר הנהלת איגוד הכדורסל מטעם סיעת עוז.

עיתונות ותקשורת

באפריל 2015 החל גבי גפן לכתוב טורי דעה באתר ישראל ספורט. הטורים עוסקים במצב הכדורסל הישראלי.
ביוני 2017 החל גבי גפן להנחות את תוכנית הספורט "עד הסוף" ברדיו סול יחד עם שחקנית הכדורסל שני זר אביב.